 Nigerian Celebrities: Ẹ wo àwọn ìlúmọọká olórin, òsèré tó ti sàtìmọlé rí! Lola Margeret to kopa ribiribi ninu ere Bisola Aremu ni wọn fi panpẹ ọba mu ni orilẹ-ede Amerika wi pe o lu jibiti owo, amọ wọn fi i silẹ ni ọdun 2018, ti wọn si da a pada wa si Naijiria. Dammy Krane ti orukọ rẹ n jẹ Johnson Oyindamola ni wọn mu lọdun 2017 fun ẹsun lilo ATM ti kii se ti e lati fi wọ ọkọ baalu. Wọn fi i silẹ lọdun kan naa. Osu Kesan, ọdun 2019 ni ileesẹ ọlọpaa ilu Eko mu u fun biba alaafia ilu jẹ. Wọn fi i silẹ lẹyin ti o san owo beeli rẹ, ti wọn si sun ẹjọ si Ọjọ Kọkanla, Osu Kewaa. Gbajugbaja Osere tiata ti orukọ rẹ n jẹ Taiwo Akinwande, ti wọn n pe ni Yetunde Wunmi ni Ajọ NDLEA mu ni Osu Kẹwaa, ọdun 2006 fun ẹsun gbigbe oogun oloro ni papakọ ofurufu Murtala Muhammed International Airport MMIA, Ikeja, ni ilu Eko. Ọdun mẹta lo fi lọ si ẹwọn lẹyin to jẹwọ pe lootọ ni oun gbe oogun oloro naa. Ọdun 2009 ni wọn mu olorin takasufe,Neyu Godwin Nyan lori ẹsun pe o ja ile onile lorilẹede Amerika ti wọn si ti i mole fun ọdun mẹta titi di 2011. Gbajugbaja osere Nollywood, Ibinabo Fiberesima ni wọn fi ẹsun ipaniyan kan lẹyin ti o wa ọkọ pa dokita kan ni ilu Eko ni ọdun 2006. Ọdun 2016 ni wọn gba beeli rẹ ni ile ẹjọ kotẹmilọrun nitori wn ti gbe ẹjọ naa lọ si ile ẹjọ. Azeez Adeshina Fashola ti wọn n pe ni Naira Mailey ni Ajọ EFCC mu lori ẹsun jija ole lori ẹrọ ayelujara. Amọ ninu fidio kan ni Naira Mailey ti sọ pe oti to igba 124 ti wọn ti fi panpẹ mu oun ni Ilẹ Gẹẹsi. Ẹsun ipaniyan ni wọn fi kan Rabi Ismaila ni ọdun 2002 nitori pe o pa ọrẹkunrin rẹ, to si sọ ọ sinu omi. O sa kuro ni ọgba ẹwọn ni ọdun 2011 lẹyin ti adajọ pasẹ fun pe ki wọn yẹ igi fun. Ọdun 2017 ni wọn sẹsẹ tun ri mu. Olorin takasufẹ Babalọla Falemi ti awọn eniyan mọ si Sinzu ni ijọba ilẹ Amerika ran lọ si ẹwọn dun meji lati ọdun 2016 si 2018 fun ẹsun ole jija, lẹyin to ji awọn kaadi ATM awọn eniyan, to si ji ọpọlọpọ owo ko to di wi pe ọwọ ba a. Gbajugbaja osere Nollywood, Uche Odoputa ni wọn ka oogun oloro mọ lọwọ ni ọdun 2007, ti o si lo osu mẹjọ ni ọgba ẹwọn. Àwọn àwòrán yìí wá láti ileesẹ Google ati Instagram : Ẹ wo àkójọpọ orúko àti àwòrán àwọn òsèré àti olórin lórílẹ - èdè Naijiria tí wọn ti sàtìmọlé lórí ẹsùn kan àbí òmíràn. 